Na palube bol sudánsky minister pre náboženské otázky Ghazí al-Sádik. Minister bol na ceste do nepokojného štátu Južný Kurdufán na hranici s Južným Sudánom, aby sa zúčastnil slávností moslimského náboženského sviatku, uviedla sudánska tlačová agentúra SUNA, podľa ktorej lietadlo havarovalo pre zlé poveternostné podmienky.
Televízia al-Džazíra informovala, že na palube boli dvaja ministri, ale nemenovala ich. Medzi zabitými sú podľa televízie členovia delegácie a novinári.
Lietadlo havarovalo v hornatej oblasti pri meste Talodi.